Alatsinainy 11 aout 1969, iv lah 3982 ny teninao ihany no raisiko, ka inona no mahadiso ahy? Hoy aho. Sanatria tahaka ny amboa zatra fatorana ianareo ka tsy mieritreritra intsony izay mba hahafahan’ny tena. Na inona na inona mitranga dia zakaina fotsiny satria efa mahazatra! Izany anie no anaovako anao hoe maika loatra ianao, hoy izy, tsy rototra akory. Manjary diso ny fandraisanao ny zavatra lazaiko. Hadinonao ny tenin’ny ntaolo manao hoe maika tsy faingana toa dian’ondry maika kanefa ho tonga hatraiza raha maika? Mbola toriteny ihany izany, hoy aho, fa tsy novalianao ny fanontaniako dia ahoana ny fijerinao an- drainijery sy ny fiheveranaony tokony hatao aminy? Tahaka ny fijerinao azy ihany, hoy izy. Matanjaka rainijery, sa tsy izany? Matanjaka izy, hoy aho, saingy tsy azo jerem-potsiny amin’ny fanaovany izay tiany atao. Matahotra azy kosa angaha ianao ka miala olana amin’ny teny tsara lahatra. Tsy niahotra akory randria namely ahy matahotra azy tokoa aho, hoy izy. Tsy mba haiko ny mandainga rajaona ka dia tsoriko izany izay vao mazava ny resaka, hoy aho. Ary satria matahotra ianao dia tsy sahy manao na inona na inona mivavaka aho, hoy izy kanefa tonga hatraiza ny vavaka, hoy aho. Rainijery efa tonga amin’ny hoe mpanota matevin- koditra ve no heverinao fa hiova noho ny fivavahana? Hain’andriamanitra ny manova ny vato ho mofo, hoy randria. Ary tsy hoan’ingahy rainijery ihany no ivavahako, fa ho an’ireo mijaly noho ny ataony koa satria tianao hizaka fotsiny izay tsy tokony ho zakaina izy ireny! Ampanantenaina ny fiadanana mandrakizay any an-danitra, ka avela hiaritra fotsiny ny fahoriana avy amin’ny ataon’ny sasany eto an-tany raha tsy manana ny faharetana nolazaiko anao aho rajaona, hoy izy dia angamba ho efa tezitra satria somary henjana izany teninao izany. Mba tiako ihany anefa ny milaza aminao fa izaho koa mba tratry ny adin-tsaina ihany. Rahefa mijery ny herin-drainijery aho dia hitako fa noho ny fahalementsika, ary anisan’izany ny tenako, no mahatonga ny fahatanjahany izaho tsy milefitra aminy sy ny mpomba azy, hoy aho, nanapaka ny teniny. Fa randria kosa nanohy ihany izay nolazainy ary izany no mahatonga ahy hivavaka mandrakariva, hoy izy, dia mivavaka ho antsika rehetra mijaly mba hahita ny lalana marina. Tsapako ihany fa tsy ampy ny mivavaka, kanefa izay aloha no hitako ka dia ataoko ny ahy ny lalana hitako dia ny manao zavatra, fa tsy ny mionona fotsiny amin’ny vavaka, hoy aho. 55 talata 12 aout 1969; iv lah 3983 ny hevitra tsy itovizana va hifanomezan-tsiny rajaonary? Hoy randria. Manana izay heveriko aho ary manana izay fomba fiasako koa, saingy miasa mangina angaha ka tsy fantatrao tsotra tamiko ianao ka mba tsotra aminao aho, hoy aho; tsy mihambahamba aho milaza fa manome tsiny anao izaho tsy mba manome tsiny anao, hoy izy ary ny hanomezako tsiny anao, hoy aho, dia satria ianao mahalala nefa tsy manao na inona na inona. Fa ny tsy mahalala moa, atao ahoana no fanome tsiny azy. Raha ny marina aza dia tsy manome tsiny aho fa manameloka mihitsy. Tahaka ny mahita olona maratra mafy, nefa mijery fotsiny mantsy ianao, ary miala olana fotsiny amin’ny fivavahana. Somary hentitrentitra noho ny teo aloha ny feon-drandria namely ahy farany aoka ho tapahina eo ny resaka, rajaona, hoy izy? Tsy noho ny fahatezerana, sanatria fa mba hisorohana ny fifandonana mety hifandratrana. Inona anefa moa no tokony hifandratrana raha dia toa ka atao aza hoe tsy mitovy ny hevitra, satria iza no mahalala raha tahiny ka mety hisy hampifanojo ihany indray andro any.